ᱨᱟᱢ ᱢᱚᱦᱚᱱ ᱨᱚᱭ
ᱨᱟᱡᱟ ᱨᱢ ᱢᱚᱚᱱ ᱨᱚᱭ (᱒᱒ ᱢᱮ ᱑᱗᱗᱒ - ᱒᱗ ᱥᱮᱯᱴᱮᱢᱵᱚᱨ ᱑᱘᱓᱓) ᱫᱚ ᱯᱩᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱱᱟᱜ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱱᱟᱜ ᱨᱟᱫᱷᱟᱠᱟᱸᱛᱯᱩᱨ ᱟᱹᱛᱩ ᱨᱮ ᱢᱤᱫ ᱵᱨᱟᱢᱦᱚᱬ ᱜᱷᱟᱨᱚᱡᱽ ᱨᱮᱭ ᱡᱟᱱᱟᱢ ᱞᱮᱸ ᱛᱟᱦᱮᱸᱫ ᱾ [1] ᱟᱡ ᱵᱟᱵᱟ ᱦᱟᱜ ᱧᱩᱛᱩᱢᱫᱚ ᱨᱚᱢᱟᱠᱟᱸᱛ ᱨᱚᱭ ᱟᱨ ᱮᱸᱜᱟᱛ ᱫᱚ ᱛᱟᱨᱤᱬᱤ ᱫᱮᱵᱤ ᱾ [2]
ᱡᱤᱭᱚᱱ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱨᱟᱢᱢᱚᱦᱚᱱ ᱨᱚᱭ ᱫᱚ ᱯᱟᱨᱥᱤ, ᱟᱨᱚᱵᱤᱠ ᱟᱹᱨᱥᱤ ᱨᱮ ᱟᱰᱤ ᱜᱮ ᱜᱮᱭᱟᱱ ᱛᱟᱦᱮᱸ ᱠᱟᱱ ᱛᱟᱭᱟ ᱾ ᱵᱮᱫᱚ, ᱩᱯᱚᱱᱤᱥᱚᱫᱽ, ᱠᱚᱨᱟᱱ, ᱵᱟᱭᱵᱮᱞ, ᱡᱮᱫᱽᱫᱟᱭᱚᱵᱷᱮᱥᱛᱟ, ᱵᱚᱣᱫᱷᱚ ᱜᱨᱚᱱᱛᱷᱚ ᱮᱢᱟᱱ ᱠᱚᱭ ᱯᱟᱲᱦᱟᱣ ᱞᱮᱫ ᱛᱟᱦᱮᱸᱫ ᱾ [3] ᱑᱘᱒᱘ ᱥᱟᱞᱮ ᱚᱜᱚᱥᱴ ᱒᱐ ᱢᱟᱹᱦᱤᱛ ᱨᱮ ᱵᱨᱟᱢᱦᱚ ᱥᱚᱵᱷᱟᱭ ᱵᱮᱨᱮᱫ ᱞᱮᱫ ᱛᱟᱦᱮᱸᱫ ᱾ ᱑᱘᱓᱐ ᱥᱟᱞᱮ ᱨᱮ ᱱᱚᱶᱟ ᱫᱚ ᱵᱨᱟᱢᱦᱚ ᱥᱚᱢᱟᱡᱽ ᱢᱮᱱᱛᱮ ᱩᱯᱨᱩᱢ ᱮ ᱧᱟᱢ ᱞᱮᱫᱼᱟ ᱾ ᱟᱡᱟᱜ ᱠᱩᱨᱩᱢᱩᱴᱩ ᱛᱮ ᱵᱮᱱᱴᱤᱝ ᱥᱤᱧᱚᱛ ᱠᱷᱚᱱ ᱨᱟᱺᱰᱤ ᱟᱛᱟᱨ (ᱥᱚᱛᱤᱫᱟᱦᱚ ᱯᱨᱚᱛᱷᱟ) ᱪᱚᱞᱚᱱ ᱮ ᱚᱪᱚᱜ ᱞᱮᱫ ᱛᱟᱦᱮᱸᱫ ᱾ ᱤᱝᱞᱤᱥ ᱯᱟᱹᱨᱥᱤ ᱯᱟᱥᱱᱟᱶ ᱞᱟᱹᱜᱤᱫ ᱦᱚᱸ ᱟᱡᱟᱜ ᱟᱹᱰᱤ ᱢᱟᱨᱟᱝ ᱮᱱᱮᱢ ᱛᱟᱦᱮᱸ ᱠᱟᱱᱟ ᱾ ᱟᱡᱟᱜ ᱠᱩᱨᱩᱢᱩᱴᱩ ᱛᱮ ᱠᱚᱞᱠᱟᱛᱟ ᱨᱮ ᱤᱝᱞᱤᱥ ᱟᱥᱲᱟ ᱵᱮᱫᱟᱱᱛᱚ ᱵᱤᱨᱫᱟᱹᱜᱟᱲ ᱟᱨ ᱥᱤᱴᱤ ᱵᱤᱨᱫᱟᱹᱜᱟᱲ ᱠᱚ ᱵᱮᱨᱮᱫ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱵᱟᱝᱞᱟ ᱛᱮ ᱠᱚᱭᱢᱩᱫᱤ ᱧᱩᱛᱩᱢᱟᱱᱟᱜ ᱯᱟᱛᱷᱟᱢ ᱮ ᱯᱟᱨᱥᱟᱞ ᱞᱮᱫ ᱛᱟᱦᱮᱸᱫ ᱾ 'ᱢᱤᱨᱚᱴ-ᱩᱞ-ᱟᱠᱷᱵᱟᱨ' ᱧᱩᱛᱩᱢᱟᱱᱟᱜ ᱵᱮᱣᱨᱟ ᱥᱟᱠᱟᱢ ᱨᱤᱱᱤᱡ ᱥᱟᱯᱲᱮᱛ ᱠᱟᱹᱢᱤᱭ ᱛᱩᱞᱟᱹᱣ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱛᱮ ᱩᱱᱤ ᱫᱚ ᱥᱤᱧᱚᱛᱤᱭᱟᱹ ᱵᱮᱣᱨᱥᱟᱠᱟᱢ ᱨᱤᱱᱤᱡ ᱟᱯᱟᱛ ᱢᱮᱱᱛᱮ ᱠᱚ ᱢᱮᱛᱟᱭ ᱠᱟᱱ ᱛᱟᱦᱮᱸᱫ ᱾
ᱥᱚᱸᱥᱠᱟᱨ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱨᱟᱡᱽᱟᱹᱨᱤ, ᱥᱟᱶᱛᱟ ᱟᱹᱨᱤ ᱟᱨ ᱫᱷᱚᱨᱚᱢ ᱛᱷᱚᱠ ᱨᱮ ᱨᱟᱢ ᱢᱚᱦᱚᱱ ᱫᱚ ᱟᱹᱰᱤ ᱜᱟᱱ ᱟᱹᱨᱩᱯᱷᱮᱨᱟᱣᱻᱮ ᱟᱹᱜᱩ ᱞᱮᱫ ᱛᱟᱦᱮᱸᱫ [4]।᱾ ᱨᱟᱡᱽᱨᱟᱹᱨᱤ ᱢᱮᱫ ᱛᱮ ᱟᱡᱟᱜ ᱯᱟᱹᱛᱭᱟᱹᱣ ᱛᱟᱦᱮᱸ ᱠᱟᱱᱟ ᱪᱤ ᱵᱨᱤᱴᱤᱥ ᱥᱟᱥᱮᱛ ᱨᱮᱱᱟᱜ ᱢᱤᱫ ᱴᱷᱟᱹᱣᱠᱟᱹ ᱡᱚᱥ ᱢᱮᱱᱟᱜᱼᱟ ᱢᱮᱱᱛᱮ ᱾ ᱟᱡᱟᱜ ᱢᱚᱱᱚᱛ ᱞᱮᱠᱟᱛᱮ ᱚᱱᱟ ᱡᱚᱥ ᱯᱩᱨᱟᱹᱣᱜ ᱦᱟᱹᱵᱤᱡ ᱩᱱᱠᱩ ᱫᱚ ᱥᱤᱧᱚᱛ ᱨᱮᱜᱮ ᱠᱚ ᱛᱟᱦᱮᱸᱱ ᱢᱟ ᱢᱮᱱᱛᱮ ᱾ ᱯᱷᱩᱨᱜᱟᱹᱞ ᱢᱚᱱᱮ ᱫᱚᱦᱚᱭ ᱞᱟᱹᱜᱤᱛ ᱥᱤᱧᱚᱛ ᱨᱤᱱ ᱦᱚᱲ ᱠᱚ ᱩᱯᱚᱰᱮᱥᱻᱮ ᱮᱢᱟᱫ ᱠᱚ ᱛᱟᱦᱮᱸᱫ ᱾ ᱵᱤᱯᱤᱱ ᱪᱚᱸᱫᱨᱚ ᱯᱟᱞ ᱢᱮᱱ ᱞᱮᱫᱼᱟᱭ : ᱯᱩᱭᱞᱩ ᱥᱤᱧᱚᱛᱤᱭᱟᱹ ᱞᱮᱠᱟᱛᱮ ᱨᱟᱡᱟ ᱨᱟᱢᱢᱚᱦᱚᱱ ᱥᱤᱧᱚᱛᱤᱭᱟᱹ ᱠᱚ ᱨᱟᱡᱽᱟᱹᱨᱤ ᱯᱷᱩᱨᱜᱟᱹᱞ ᱨᱮᱱᱟᱜ ᱥᱟᱸᱫᱮᱥᱻᱮ ᱮᱢᱟᱫ ᱠᱚ ᱛᱟᱦᱮᱸᱫ ᱾
ᱢᱤᱫ ᱥᱟᱶᱛᱟ ᱟᱹᱨᱩᱯᱷᱮᱨᱟᱣᱤᱭᱟᱹ ᱞᱮᱠᱟ ᱛᱮ ᱨᱟᱢᱢᱚᱦᱚᱱᱟᱜ ᱮᱱᱮᱢ ᱫᱚ ᱟᱹᱰᱤ ᱜᱟᱱᱟ ᱢᱮᱱᱟᱜᱼᱟ ᱾ ᱥᱤᱧᱚᱛ ᱨᱮ ᱵᱟᱹᱲᱤᱡ ᱪᱚᱞᱚᱛ ᱠᱚ ᱥᱟᱦᱟᱭ ᱞᱟᱹᱜᱤᱫ ᱩᱱᱤ ᱵᱨᱤᱴᱤᱥ ᱥᱚᱨᱠᱟᱨᱟᱜ ᱜᱚᱲᱚᱭ ᱦᱟᱛᱟᱣ ᱞᱮᱫ ᱛᱟᱦᱮᱸᱫ ᱾ ᱟᱡᱟᱜ ᱠᱩᱨᱩᱢᱩᱴᱩ ᱛᱮ ᱑᱘᱒᱙ ᱥᱟᱞᱮ ᱨᱮ ᱨᱟᱺᱰᱤ ᱟᱛᱟᱨ ᱵᱮᱵᱚᱥᱛᱟᱻᱭ ᱚᱪᱚᱜ ᱚᱪᱚ ᱞᱮᱫ ᱛᱟᱦᱮᱸᱫ ᱾ ᱟᱡᱟᱜ ᱢᱚᱱᱚᱛ ᱞᱮᱠᱟᱛᱮ ᱟᱵᱚ ᱡᱚᱛᱚ ᱤᱥᱣᱚᱨ ᱨᱤᱱ ᱦᱚᱯᱚᱱ ᱠᱟᱱᱟ ᱵᱚᱱ ᱾ ᱩᱱᱤ ᱛᱤᱨᱞᱟᱹ ᱯᱷᱩᱨᱜᱟᱹᱞ ᱟᱨ ᱛᱤᱨᱞᱟᱹ ᱥᱮᱪᱮᱫ ᱪᱮᱛᱟᱱ ᱨᱮ ᱱᱚᱡᱨᱻᱮ ᱮᱢ ᱞᱮᱫ ᱛᱟᱦᱮᱸᱫ ᱾ ᱵᱟᱞᱮᱶ ᱵᱟᱯᱞᱟ ᱟᱨ ᱟᱹᱰᱤᱫᱷᱟᱣ ᱞᱮᱠᱟᱱ ᱵᱟᱯᱞᱟ ᱞᱮᱠᱟᱱ ᱵᱮᱵᱚᱥᱛᱟ ᱠᱚᱭ ᱚᱪᱚᱜ ᱚᱪᱚ ᱞᱮᱫ ᱠᱚ ᱛᱟᱦᱮᱸᱫ ᱾
ᱵᱨᱚᱢᱦᱚ ᱥᱚᱢᱟᱡᱽ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
᱑᱘᱒᱘ ᱚᱜᱚᱥᱴ ᱒᱐ ᱢᱟᱹᱦᱤᱛ ᱨᱮ ᱛᱮᱭᱟᱨ ᱞᱮᱱ ᱵᱨᱚᱢᱦᱚᱥᱚᱵᱷᱟ ᱑᱘᱓᱐ ᱥᱟᱞᱮ ᱨᱮ ᱵᱨᱚᱢᱦᱚ ᱥᱚᱢᱟᱡᱽ ᱨᱮ ᱧᱩᱢ ᱟᱹᱨᱩ ᱞᱮᱱ ᱛᱟᱦᱮᱸᱫ ᱾ ᱵᱨᱚᱢᱦᱚ ᱥᱚᱢᱟᱡᱽ ᱨᱮᱱᱟᱜ ᱩᱱᱩᱭᱦᱟᱹᱨ ᱛᱟᱦᱮᱸᱠᱟᱱᱟ ᱪᱤ- "ᱫᱷᱚᱨᱚᱢ ᱨᱮᱱᱟᱜ ᱢᱚᱱᱚᱛ ᱨᱮ ᱜᱩᱱᱢᱟᱱ ᱥᱟᱶᱛᱮ ᱡᱚᱛᱚ ᱦᱚᱲ ᱠᱚ ᱛᱟᱞᱟᱨᱮ ᱥᱩᱞᱩᱠ ᱥᱟᱹᱜᱟᱹᱭ ᱛᱮᱭᱟᱨ ᱞᱟᱹᱜᱤᱫ ᱾
ᱤᱝᱞᱚᱸᱰ ᱨᱮ ᱡᱤᱭᱚᱱ (᱑᱘᱓᱑-᱑᱘᱓᱓)[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
᱑᱘᱓᱐ ᱥᱟᱞᱮ ᱨᱮ ᱨᱟᱢᱢᱚᱦᱚᱱ ᱤᱝᱞᱚᱸᱰᱻᱮ ᱥᱟᱝᱜᱷᱟᱨ ᱞᱮᱫ ᱛᱟᱦᱮᱸᱫ ᱾ ᱚᱸᱰᱮ ᱞᱚᱨᱰ ᱵᱮᱱᱴᱤ ᱥᱟᱶ ᱧᱟᱯᱟᱢ ᱠᱟᱛᱮ ᱨᱟᱺᱰᱤ ᱟᱛᱟᱨ ᱵᱮᱵᱚᱥᱛᱟ ᱚᱪᱚᱜ ᱟᱨ ᱢᱚᱜᱚᱞ ᱵᱟᱫᱽᱥᱟ ᱫᱚᱥᱟᱨ ᱟᱠᱵᱚᱨ ᱫᱚ ᱢᱟᱹᱱ ᱥᱟᱨᱦᱟᱶ ᱮᱢ ᱞᱟᱹᱜᱤᱫ ᱮ ᱱᱮᱦᱚᱨ ᱞᱮᱫᱮ ᱛᱟᱦᱮᱸᱫ ᱾
ᱵᱟᱨᱦᱮ ᱡᱚᱱᱚᱲ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- Biography (Calcuttaweb.com)
- Social, Political, Economic, and Educational Ideas of Raja Rammohun Roy
- Biography (Brahmo Samaj)
ᱥᱟᱹᱠᱷᱭᱟᱹᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ Is Roy the founder of Brahmo Samaj Brahmo Samaj and Raja Ram Mohan Roy
- ↑ Cite journal| last2 = Harrison | first2 = B. | first1 = H. C. G.| title = The Oxford Dictionary of National Biography| last1 = Matthew| year = 2004| doi = 10.1093/ref:odnb/47673
- ↑ page 8, Raja Ram Mohan Roy — The Renaissance Man, H.D.Sharma, 2002
- ↑ http://brahmo.org/brahmo-samaj.html
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck por_Latn eng_Latn ban_Latn sat_Olck eng_Latn eng_Latn taq_Latn bjn_Latn